el en es en en en en en en en en en en en en fr en fr en en it en en en it en en en en en en fr en en en en en en en en en en en en en en en en it en en en en en en en en en en en en fr en fr en en it en en en it en en en en en en fr en en en en en en en en en en en en en en en en it en es en en en en en en en en en en en fr en fr en en it en en en it en en en en en en fr en en en en en en en en en en en en en en en en it en el el en en en en el en el el el el el el el el el el el el es el el el el el el el el el el el en en el el en en en el en en el el el el en el el el en el el el el en el el el el en el en en en en
Είναι πραγματικά υπέροχη η εικόνα της λιωμένης σοκολάτας να χύνεται σαν λάβα από το εσωτερικό του κέικ!
Το σημερινό μου κέικ είναι γνωστό και ως lava cake. Είναι από τα πιο αγαπημένα και διαχρονικά γλυκά που υπάρχουν. Δεν είναι τάση, δεν είναι μόδα, πάει παντού και όπου κι αν το βρούμε, είτε το απολαύσουμε σε κάποιο εστιατόριο είτε το κάνουμε στο σπίτι, έχει πάντα δυνατή παρουσία και βρίσκεται στην κορυφή της λίστας με τα πιο νόστιμα και αγαπημένα γλυκά! Και φυσικά και τα πιο εντυπωσιακά!
Όλη αυτή η ζεστή πανδαισία ταιριάζει τέλεια με παγωτό. Η γεύση βανίλιας ή καϊμάκι πάνω από τη ζεστή σοκολάτα δένει καταπληκτικά. Φυσικά, εάν προσθέσετε και κομμένες φράουλες ή φρούτα του δάσους, το κέικ γίνεται αριστούργημα!
Πώς όμως φωτογραφίζεις τη σοκολάτα? Εγώ δύσκολα! Είναι από τα πιο δύσκολα tasks για εμένα. Καθώς φωτογραφίζω πάντα χρησιμοποιώντας το φυσικό φως, μου είναι δύσκολο να αποδώσω την ομορφιά αυτού του τόσο όμορφου, ωστόσο καφέ σκούρου υλικού. Και όταν συγχρόνως φωτογραφίζεις και μαγειρεύεις, κάτι θα χάσεις κάπου.
Ήθελα από καιρό να κάνω αυτή τη συνταγή και κάθε φορά την άφηνα για αργότερα θέλοντας να φτιάξω το σωστό, το τέλειο σκηνικό για το αγαπημένο μας κέικ. Χρειαζόμουν έμπνευση. Να έχω το σωστό φως, να βγει άψογο το κέικ από τη φόρμα, να τρέξει τέλεια η ρευστή σοκολάτα... Να γίνουν όλα αυτά συγχρόνως κι εγώ την ίδια στιγμή να βγάζω την τέλεια φωτογραφία!
Θέλω να σας πω πως τίποτα από αυτά δε συνέβη! Αυτό το κέικ πραγματικά με δυσκόλεψε απίστευτα, παρόλο που το έχω κάνει άπειρες φορές. Προσπαθώντας να πετύχω το τέλειο αποτέλεσμα, επανέλαβα τη διαδικασία τρεις φορές! Ναι, καλά ακούτε. Την πρώτη φορά "έκοψε" η μαρέγκα, τη δεύτερη δεν ψήθηκε σωστά και διαλύθηκε (χρειάζεται πολύ προσεκτικό και ελάχιστο ψήσιμο) και το τρίτο είναι αυτό που βλέπετε, που φυσικά δεν είναι τέλειο. Ούτε το φως βοήθησε, ούτε το σχήμα είναι τέλειο, ούτε η λιωμένη σοκολάτα συνεργάστηκε όπως έπρεπε για να χυθεί έξω και ούτε εγώ έβγαλα τις τέλειες φωτογραφίες. Σας ορκίζομαι πως όλα αυτά τα έχω δει να συμβαίνουν με αυτό το συγκεκριμένο κέικ, απλώς τότε δεν ήθελα να το φωτογραφίσω (μάλλον εξαφανίστηκε πριν προλάβω να το σκεφτώ)!
Τι γίνεται με αυτό το τέλειο? Ή μάλλον, τι γίνεται εάν κάτι δεν είναι τέλειο? Γιατί να είναι πάντα όλα στην εντέλεια? Πόσο δυσκολεύουμε τη ζωή μας θέλοντας όλα να είναι στην τρίχα και αρνούμενοι να συμβιβαστούμε με κάτι ίσως λιγότερο από το τέλειο? Γιατί φοβόμαστε τις ατέλειες?
Είναι σίγουρα καλό να έχουμε απαιτήσεις και κάποια υψηλά standards στη δουλειά μας αλλά και να θέλουμε να βελτιωνόμαστε συνεχώς. Όμως καμιά φορά νιώθω πως γινόμαστε υπερβολικά αυστηροί με τον εαυτό μας. Ίσως θα έπρεπε μια στις τόσες να προσπαθούμε να μην είμαστε τόσο εμμονικοί με την τελειότητα και να μας επιτρέπουμε να κάνουμε και κάτι λίγο λιγότερο χωρίς τύψεις, χωρίς ενοχές, χωρίς αυτό να θεωρείται μεμπτό.
Έτσι λοιπόν, το σημερινό κέικ δεν έχει την απαιτούμενη, την επιθυμητή εικόνα και σίγουρα δεν είναι τέλειο. Όμως, ξέρετε κάτι, δεν πειράζει. Όπως και να έχει, σας προτείνω να το δοκιμάσετε γιατί είναι σίγουρα πάρα μα πάρα πολύ νόστιμο!
6 φόρμες διαμέτρου 10x0,5
250γρ βούτυρο, συν επιπλέον για να βουτυρώσουμε τις φόρμες
1 ποτήρι ζάχαρη κρυσταλλική
3 κουβερτούρες (360γρ περίπου) και επιπλέον 50γρ σε μικρά κυβάκια για το εσωτερικό του κέικ
σπόρους από έναν λοβό βανίλιας
5-6 μπάλες παγωτό βανίλια
φυλλαράκια μέντας ή δυόσμου
1. Προθερμαίνουμε τον φούρνο στους 200C. Σε ένα κατσαρολάκι λιώνουμε τις 3 κουβερτούρες σοκολάτας μαζί με το βούτυρο. Αφήνουμε να κρυώσει το μείγμα. Χωρίζουμε τα αυγά.  Χτυπάμε χωριστά τα ασπράδια σε σφικτή μαρέγκα και χτυπάμε ελαφρώς τους κρόκους. Όταν το μείγμα της σοκολάτας είναι πλέον χλιαρό προσθέτουμε τη ζάχαρη, τους κρόκους, τη βανίλια και τέλος το αλεύρι. Ανακατεύουμε καλά. Όταν τα υλικά έχουν ενωθεί, αρχίζουμε σιγά σιγά να προσθέτουμε τη μαρέγκα με μια ξύλινη κουτάλα. Συνεχίζουμε μέχρι να ενσωματώσουμε τελείως τη μαρέγκα και να έχουμε ένα ομοιόμορφο μείγμα. Βουτυρώνουμε τις φόρμες. Είναι καλό να έχουμε μικρές φόρμες με αφαιρούμενα πλαϊνά. Το κέικ μας ψήνεται ελάχιστα και έτσι θα διατηρήσει καλύτερα τη φόρμα του όταν θα θελήσουμε να το αφαιρέσουμε. Φυσικά, μπορούμε να το σερβίρουμε και με το πυρέξ. Μοιράζουμε το μείγμα στις φόρμες (γεμίζουμε λίγο πιο κάτω από το χείλος της φόρμας γιατί θα φουσκώσουν) και θα πιέσουμε μέσα στο κέντρο της ζύμης 3-4 κομματάκια σοκολάτας. Με ένα κουταλάκι κλείνουμε και πάλι την επιφάνεια. Βάζουμε τις φόρμες πάνω σε μια επιφάνεια ψησίματος και τα βάζουμε στον φούρνο για 6-7 λεπτά περίπου.
2. Όταν βγάλουμε τις φόρμες από τον φούρνο, τις αφήνουμε για ένα δεκάλεπτο περίπου να κρυώσουν. Ετοιμάζουμε την πιατέλα μας. Κόβουμε λίγες φέτες φράουλας. Βγάζουμε πολύ προσεκτικά τα κέικ από τη φόρμα και τα βάζουμε ένα-ένα σε πιάτα της επιλογής μας. Πασπαλίζουμε το κέικ με ζάχαρη άχνη και στολίζουμε βάζοντας τις φέτες φράουλας στο πλάι, μια μπάλα παγωτού και λίγα φυλλαράκια μέντας ή δυόσμου.
SHARE IT PRINT IT
Συμφωνώ ότι το Not Guilty Food μπορεί να χρησιμοποιήσει τα στοιχεία επικοινωνίας μου για να μου στέλνει newsletter. Έχω διαβάσει και συμφωνώ με την πολιτική απορρήτου του Not Guilty Food
Διαγραφή από το newsletter
It’s been 7 months since you last heard from me on this wonderful little corner of the internet that we’ve built together, all thanks to our mutual...
Πέρασαν λοιπόν 7 μήνες από την τελευταία μου ανάρτηση σε αυτή τη μικρή γωνιά του διαδικτύου που χτίσαμε μαζί μέσω της αγάπης μας για το καλό φαγητό...
This recipe is definitely one that has come to stay! It was my first attempt to use so much coriander in a recipe that is basically a coriander pes...
When I tried coriander for the first time on a trip many many years ago, I almost instantly disliked it. I couldn’t really describe its taste and a...
Εγγραφείτε στο Newsletter μας
Συμφωνώ ότι το Not Guilty Food μπορεί να χρησιμοποιήσει τα στοιχεία επικοινωνίας μου για να μου στέλνει newsletter. Έχω διαβάσει και συμφωνώ με την πολιτική απορρήτου του Not Guilty Food